Так ці інакш, зараз 3600 кандыдатаў ад “Bildu зарэгістраваныя. Усё сведчыць пра тое, што нацыяналісты вернуцца ў муніцыпалітэты, а на наступных выбарах, магчыма, пройдуць нават у больш значныя прадстаўнічыя органы (да сваёй забароны “Batasuna мела пару дэпутатаў нават у Еўрапарламенце). З іншага боку, стратэгія руху за незалежнасць Краіны Баскаў цяпер выглядае незразумелай. Раней панавала ілюзія, што ЕТА складзе зброю на ўмове як мінімум правядзення рэферэндуму аб незалежнасці краю. Аднак цяпер гэтага дакладна не будзе. Лідары “Bildu ў сваю чаргу кажуць пра новы этап баскскага нацыяналізму, які мае выкарыстаць усе перавагі дэмакратыі.